open-index/open-wikipedia-markdown huggingface dataset:
ויליאם דיוק

**ויליאם צ'ארלס דיוק** (באנגלית: **William Charles Duke**; 1814 – 17 באוקטובר 1853) היה אמן אוסטרלי יליד אירלנד, שזכור בעיקר בזכות דיוקנאותיו של כמה מנהיגים ילידים מאורים, וכצייר ספינות של ציד לווייתנים.

## ביוגרפיה
ויליאם צ'ארלס דיוק נולד בקורק, אירלנד, לקתרין, אשתו של הנגר צ'ארלס דיוק. הוא הוטבל ב-16 ביולי 1815 בסנט אן, שאנון, והלך בעקבות אביו למקצוע הנגרות.

דיוק התחתן עם התופרת לוסי ב-16 בפברואר 1840, ויחד הם היגרו לאוסטרליה, והגיעו לסידני עם בנם צ'ארלס, שנולד בזמן ההפלגה, על סיפונה של "ליידי מקנוטון" ב-16 בדצמבר 1840. צ'ארלס נפטר בסידני ב-2 בדצמבר 1841, בהיותו בן שנה.

דיוק עבד כצייר תפאורות וכמפעיל בתיאטרון המלכותי של סידני עד 1844, אז נסע לכמה חודשים לניו זילנד. ב-7 במאי 1845 דיוק חזר לאוסטרליה על סיפון האוניה "סר ג'ון פרנקלין" אבל התיישב בהובארט, באי טסמניה. לוסי ושני ילדיהם הצטרפו אליו מסידני בחודש ספטמבר, והוא נעשה צייר תפאורות בתיאטרון רויאל ויקטוריה בהובארט.

בטסמניה החל דיוק לראשונה לעבוד כצייר פורטרטים. הציור המוקדם ביותר שלו הוא דיוקן של גברת וילקינסון, לבית אלדרידג', שחתום ומתוארך באוקטובר 1845. העיר הובארט הייתה נמל ציד לווייתנים גדול והוא הפיק סדרת ציורים של ספינות לווייתנים וסצנות ציד לווייתנים. בשנת 1846 הפיק דיוק כמה מהציורים המוקדמים ביותר של המאורים באי כשסיים שני דיוקנאות קטנים שהחל אותם ככל הנראה בניו זילנד. כמו כן צייר דיוקן בקנה מידה גדול יותר של אחד הגברים המאורים שהועברו למאסר באי מריה בטסמניה בנובמבר 1846, במהלך מלחמות ניו זילנד המוקדמות.

## עבודה מסחרית
ממוזער|274x274 פיקסלים|ויליאם דיוק, ספינת ציד לווייתנים, 1848
דיוק עבד עם המכונאי ריצ'רד ג'ונסון על דיורמות נוף עירוניות: נופים של קונסטנטינופול, פירנצה, ירושלים וונציה  שהוצגו בסידני ובהובארט בשנת 1847 בפני קהל בתשלום. במקביל, הוא הגיע לפרסום עם ארבעה ציורי ציד לווייתנים, והחל לקבל עבודות של ציורי ספינות שישמשו לפרסום.

בשנת 1852 עקב דיוק אחר הבהלה לזהב הוויקטוריאני, ועבר להתגורר עם משפחתו הגדולה למדינת ויקטוריה, שם המשיך לצייר פורטרטים ותפאורות תיאטרון.

המשימה האחרונה של דיוק נועדה עבור ג'וזף אנדרו רו, בעל קרקס אמריקאי שבילה שנתיים במלבורן ובסביבתה בשנת 1852. רו הזמין מדיוק ציורים וקישוטים עבור הקרקס האמריקאי שלו, ודיוק היה בשבוע הרביעי לעבודתו כשחלה וחזר הביתה.

מצבו של דיוק הידרדר במהירות והוא נפטר כעבור שבוע והותיר את אשתו וילדיו חסרי כל. מר רו הנדיב יזם קרן עזרה ותרם לקופה עשר לירות. במהלך יום אחד בקרקס גייסה הקרן שלו סכום כסף מכובד עבור האלמנה וילדיה.

דיוק נפטר בקולינגווד, ויקטוריה בגיל 38 והותיר את לוסי ושישה ילדים.

## קישורים חיצוניים

## הערות שוליים

קטגוריה:ציירים אוסטרלים
קטגוריה:ילידי 1814
קטגוריה:נפטרים ב-1853
מאיר ישעיהו סילברסטון

**מאיר ישעיהו סילברסטון** (27 במרץ 1916 – 15 בינואר 2009) היה משפטן, פעיל בתנועת תורה ועבודה ויושב ראש התנועה וכן ציר בקונגרסים הציוניים.

## קורות חיים
מאיר ישעיהו נולד בלונדון ב-27 במרץ 1916 לאליהו דוד ויוכבד וגדל במשפחה דתית וציונית. עוד בארץ הולדתו למד משפטים והיה עורך דין. הוא היה פעיל בתנועת תורה ועבודה ויושב ראש התנועה וכן ציר בקונגרסים הציוניים.

בדצמבר 1948 עלה לארץ עם רעייתו ובנו אורי. בתו יהודית שילה נולדה בישראל מספר חודשים לאחר מכן. הוא עבד במשרד הסעד בירושלים ובלשכה המשפטית של עיריית תל אביב. ב-1952 קבע את ביתו בירושלים והתמנה ליועץ המשפטי של משרד הפנים.

ב-1960 מינה אותו שר הפנים משה חיים שפירא למנהל הכללי של המשרד. הוא היה ממקימי מערכת השלטון המקומי ומִרשם האוכלוסין במדינת ישראל וממניחי היסוד למערכת חוקי התכנון והבנייה ולחוקים מוניציפליים ויישומם בישראל ברמה הארצית, האזורית והמקומית. היה פעיל בקידום מיזוג בין רשויות מקומיות.

ב-1966 התמנה ליושב ראש הראשון של המועצה הארצית לתכנון ולבנייה.

באוקטובר 1967 השתתף בדיון תחת הכותרת "מי מפחד מהאח הגדול" שעסק בסכנות האפשריות לפרטיות האזרח, העשויות לנבוע מהפעלת מאגר נתונים ממוכן ומרכזי, שיכיל מידע מלא ומפורט אודותיו — מיום לידתו ועד שעת מותו. את הדיון יזם הירחון "מחשבות" והשתתפו בו מלבד מנכ"ל משרד הפנים סילברסטון גם הסוציולוגית ד״ר רבקה בר-יוסף, המשפטן וחבר-הכנסת פרופ' הנס קלינגהופר, פרופ' מיכאל דייוויס — מנהל המחלקה לאקולוגיה רפואית בביה״ס לרפואה של האוניברסיטה העברית והדסה, ויו״ר איל״א דב חביון.

ב-1970 פרש מעבודתו במשרד הפנים ופתח בעיר משרד עורכי דין. הוא עבד בו עד 1999.

בכל תפקידיו פעל רבות למען ירושלים. הוא היה חבר בהנהלות ובוועדות של מוסדות ציבוריים והתנדבותיים בירושלים, בהם האוניברסיטה העברית, בית החולים עזרת נשים (הרצוג), אלין, וראיטי, הבונים החופשיים, בית הכנסת ישורון ועוד. הוא היה ממקימי התאחדות עולי בריטניה בארץ ולמשך שנים אחדות שימש יושב ראש ההתאחדות.

על העשייה הציונית, על תרומתו למדינה ולירושלים בתפקידיו בשירות הציבורי ועל פעילותו רבת ההיקף בארגונים ובמוסדות בעיר הוענק לו בשנת תשס"ח 2008 עיטור הכבוד יקיר ירושלים.

נפטר ב-15 בינואר 2009, י"ט טבת תשס"ט, ונקבר בירושלים.

בחודש מרץ 2021 חגגה אלמנתו רחל את יום הולדתה ה-100 וקיבלה מברק ברכה ממלכת אנגליה.

## הערות שוליים

קטגוריה:ישראלים ילידי אנגליה
קטגוריה:דירקטורים ישראלים
קטגוריה:עורכי דין ישראלים
קטגוריה:יועצים משפטיים ישראלים
קטגוריה:מנכ"לי משרד הפנים
קטגוריה:יקירי ירושלים
קטגוריה:פעילים חברתיים ישראלים
קטגוריה:ישראלים שנולדו ב-1916
קטגוריה:ישראלים שנפטרו ב-2009
דה סיביל וורס

**The Civil Wars** (בתרגום לעברית: **מלחמות האזרחים**) הם צמד מוזיקאים אמריקאים, המורכב מג'וי ויליאמס וג'ון פול וייט. הם הוקמו בשנת 2008 והתפרקו בשנת 2014. עד לפירוקם הם זכו בארבעה פרסי גראמי. אלבום הבכורה שלהם *Barton Hollow*, זכה להצלחה רבה כאשר הגיע למקום העשירי במצעד הבילבורד 200. באותה השנה הוציאו עם הזמרת-יוצרת האמריקאית טיילור סוויפט את הלהיט "Safe & Sound" שהיה לשיר הנושא של הסרט "משחקי הרעב".

לאחר ש-"Safe & Sound" יצא בפורמט של הורדה דיגיטלית, הוא נשלח לרדיו להיטים עכשוויים בבריטניה. הוא זכה לשבחים רבים מטעם מבקרי המוזיקה, שציינו לשבח את "קולה העוצמתי של סוויפט, את פשטות המוזיקה ואת מילות השיר", וחלקם כינו אותו כ"קאמבק מבורך" של הזמרת. השיר הגיע למקום ה-30 במצעד הבילבורד הוט 100. במצעד השירים הדיגיטליים של בילבורד "Safe & Sound" הגיע למקום ה-19 ונמכר בלמעלה מ-136 אלף עותקים באותו השבוע בו יצא לאור.

בשנת 2013 זכו להצלחה רבה כאשר אלבומם השני *The Civil Wars*, כבש את פסגת מצעד הבילבורד הוט 100 והיה לאחד מאלבומי הפולק הבודדים שעשו זאת באותן השנים.

## דיסקוגרפיה
### אלבומי אולפן
* 2011: *Barton Hollow*
* 2013: *The Civil Wars*

## פרסים ומועמדויות

## קישורים חיצוניים

* 

## הערות שוליים

קטגוריה:להקות קאנטרי אמריקאיות
קטגוריה:להקות פולק
קטגוריה:אמני קולומביה רקורדס
קטגוריה:צמדי מוזיקת קאנטרי
קטגוריה:להקות זוכות פרס גראמי
קטגוריה:נאשוויל: להקות
קטגוריה:להקות שהוקמו בשנת 2009
Love Don't Let Me Go

**Love Don't Let Me Go** (בעברית: **האהבה לא מרפה ממני**) הוא שיר של הדי ג'יי הצרפתי דייוויד גטה בשיתוף עם הזמר כריס ויליס. השיר יצא כסינגל השני מתוך אלבום הבכורה של גטה. השיר נשלח לתחנות הרדיו בבריטניה אך לא נחל שם הצלחה כאשר הגיע למקום ה-46 בלבד. אם כי היו מספר מדינות בהם השיר כן הצליח ביניהם בלגיה, צרפת והולנד כאשר בשלושתן נכנס לעשרים העליונים. בנוסף לשיר יצא רמיקס בשם "", אשר יצא בשנת 2006.

## וידאו קליפ
הקליפ של השיר הופץ בינואר 2002 ואורכו היה 2 דקות ו-55 שניות. הקליפ הכיל הולוגרמה של גטה אך לא כלל את השתתפותו של ויליס בצורה כלשהי.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי דייוויד גטה
קטגוריה:שירים באנגלית
קטגוריה:שירים שהופקו על ידי דייוויד גטה
אנה איבשקייביץ'

**אנה איבשקייביץ**' (בפולנית: **Anna Iwaszkiewicz**; כתבה תחת שם העט **אדם פודקובינסקי**; 17 בדצמבר 1897 – 23 בדצמבר 1979) הייתה סופרת ומתרגמת פולנייה חסידת אומות העולם, אשתו של הסופר ירוסלב איבשקייביץ'.

## ראשית חייה
כשהייתה בת ארבע, אמה ידוויגה סטנקייביץ' השאירה אותה ואת אביה, התעשיין סטניסלב וילהלם לילפופ, לפסנתרן יוזף אליווינסקי. מכאן ואילך גידלו אותה אביה ודודתה אניאלה פילאוויץ, ואילו אמה נמנעה ממגע עם אנה. בשנים 1915–1918 היא שהתה עם אביה ברוסיה, במיוחד במוסקבה ובקייב. התקופה בה שהתה ברוסיה תרמה לגיבוש כישרונה הספרותי כשלמדה באוניברסיטה הפולנית במוסקבה, למדה שפות זרות והתעניינה במוזיקה ובתיאטרון. ברוסיה היא למדה על יצירתו של אלכסנדר סקריאבין, שלימים הפך למלחין האהוב עליה ואת המוזיקה שלו היא תפיץ ותקדם בפולין על ידי ארגון קונצרטים שלו בוורשה.

## נישואים
ימין|ממוזער|אנה איבשקייביץ' עם בתה (1924)
ב-12 בספטמבר 1922, לאחר שהתגברה על ההתנגדות הראשונית של אביה, היא נישאה למשורר ירוסלב איבשקייביץ'. לפני נישואין אלה היא התקשרה בברית אירוסין עם הנסיך קשישטוף רדזיוויל, שסודרו מספר שנים קודם לכן. באמצעות נישואיה היא קיבלה את ההזדמנות ליצור קשרים עם הקהילה האמנותית והספרותית.

אנה פרסמה מאמרים, בעיקר על יצירותיהם של מרסל פרוסט, ג'וזף קונרד ותומאס מאן (בחלקם בשם בדוי). היא תרגמה ספרות צרפתית (מרסל פרוסט, מישל בוטור, אלן-פורנייה, ז'ול ורן) וספרות בשפה האנגלית (תומאס מרטון ואלפרד נורת' וייטהד). בסוף חייה, היא פרסמה את הספר "Zwierzęta Nasze" ("בעלי החיים שלנו") (1978). עבודתה הבולטת ביותר היא "Dzienniki i wspomnienia" ("יומנים וזיכרונות").

## אישיותה
ימין|ממוזער| קברם של אנה וירוסלב בברווינוב
אנה הייתה אדם רגיש וקשה.

בעלה לא הסתיר ממנה את נטייתו המינית או את מאהביו הגברים, בעוד שאנה עצמה הייתה דו-מינית. עם זאת, בני הזוג ראו את נישואיהם כשמחים ומוצלחים.

לאנה היו בעיות נפשיות, כולל דיכאון. היא התמודדה עם זה בהיותה קתולית מסורה.

## פעולות הצלה
בסטאוויסקו הסתירו בני הזוג איבשקייביץ' את משפחת מושקט, וכשהזוג הקשיש היה בסכנה הם התארגנו להעבירם מפודקובה ליסנה למילונובק. בני הזוג הוסתרו על ידי יז'י מיצ'יסלב ריטארד (1899–1970), חברם של הזוג איבשקייביץ'. האישה דלפינה הוסתרה בבית החולים בגרודז'יסקו, ואילו בעלה טופל על ידי "איכר חביב או בעל מלאכה שנעקר מפוזנן שגר בין גרודז'יסקו למילונובק". איבשקייביץ' נזכר כי "הוא מת בשלווה; ראיתי שהמארח שלו מתכנן עבורו ארון קבורה, ודמעותיו נופלות על שבבי עץ." בבית בני הזוג איבשקייביץ' בילתה בתם, אניאלה נויפלד (נוביצקה) עם בתה, ג'נינה נוביצקה, מספר לילות. בני הזוג איבשקייביץ' תמכו בהם כלכלית וסיפקו להן מזון, ואילו אניאלה - תלמידתה של מריה קירי-סקלודובסקה - לימדה את בנותיהם של בני הזוג איבשקייביץ' פיזיקה.

על פעילות זו, ב-21 בינואר 1988, הוכרו היא ובעלה כחסידי אומות העולם.

## קישורים חיצוניים

* 
* 

## הערות שוליים

קטגוריה:ביסקסואליות
קטגוריה:פולנים חסידי אומות העולם
קטגוריה:פולניות חסידות אומות העולם
קטגוריה:סופרות פולניות
קטגוריה:מתרגמים פולנים
קטגוריה:מתרגמי ז'ול ורן
קטגוריה:ילידות 1897
קטגוריה:נפטרות ב-1979
Dangerous (שיר של דייוויד גטה)

"**Dangerous**" (בעברית: "**מסוכן**") הוא שיר של הדי ג'יי הצרפתי דייוויד גטה בשיתוף הזמר האמריקאי סאם מרטין. השיר יצא כסינגל השני מתוך אלבומו השישי של גטה ב-6 באוקטובר 2014. השיר נכתב על ידי השניים עצמם, ביחד עם ג'ורג'יו טינפור, ג'ייסון אביגן ולינדי רובינס והופק על ידי השניים ביחד עם טינפור ואביגן.

ב-9 בינואר 2015 יצאה גרסת רמיקס לשיר עם טריי סונגז, כריס בראון ומרטין.

## וידאו קליפ
ב-7 באוקטובר 2014 הועלה לערוץ היוטיוב של גטה קליפ מילים. לאחר מכן, ב-31 באוקטובר, הופץ הקליפ הרשמי של השיר. הקליפ נעשה בהשראת תחום מרוצי המכוניות בהשתתפותו של השחקן ג'יימס פיורפוי ובהופעת אורח של נהג המרוצים הצרפתי רומן גרוז'אן. בקליפ נראים גטה ופיורפוי כשני נהגי מרוצים שמתחרים אחד בשני. בסוף הקליפ גטה מנצח את פירופוי ומניף את גביע הניצחון שהוא עומד על פודיום. ב-21 בינואר 2015 יצאה גרסה נוספת לקליפ שכללה את תת-השיר בלבד ובכך כללה גם גרסה קצרה יותר של הקליפ.

הקליפ צולם במסלול המרוצים הספרדי "Circuito de Jerez".

## הצלחה מסחרית
השיר זכה להצלחה רבה כאשר השיג מעמד פלטינה או יותר ב-6 מדינות ומעמד זהב בעוד 6 מדינות נוספות. הוא הגיע לעשרים העליונים ב-28 מדינות, ב-27 מתוכם הגיע לעשירייה עליונה, ב-22 מתוכם נכנס לחמישייה הפותחת וב-15 מתוכם נכנס למקום הראשון. באירופה השיר זכה להצלחה רבה במיוחד כאשר הגיע למקום הראשון במצעד האירופאי הדיגיטלי. בנוסף השיר נכנס למצעדי סוף שנה של 13 מדינות ושנה לאחר מכן נכנס שוב למצעדי סוף שנה ב-10 מדינות.

## מיקומי שיא

## קישורים חיצוניים

## הערות שוליים

קטגוריה:שירי דייוויד גטה
קטגוריה:שירים באנגלית
קטגוריה:שירים שנכתבו על ידי ג'ייסון אביגן
קטגוריה:שירים שנכתבו על ידי לינדי רובינס
קטגוריה:שירים שהופקו על ידי דייוויד גטה
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון ביוון
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים שהגיעו למקום הראשון במצעד הסינגלים של SNEP
קטגוריה:שירי זהב בגרמניה
יריבויות בליגת KHL

היריבויות בליגת KHL מחולקות למספר קטגוריות ומכיוון שהליגה עדיין צעירה, רבות מהיריבויות עברו אליה מימי הסופרליגה הרוסית, בעוד שמשחקי דרבי חדשים צמחו על רקע העלייה בפופולריות של הליגה.

חלק מהיריבויות הן מבוססות גאוגרפית (כמו הדרבי המוסקבאי) ואילו אחרות מבוססות על שמות הקבוצות או לארגון שהקבוצות הללו השתייכו אליו בתקופת ברית המועצות (כמו הדרבי הצבאי). לא כל הקבוצות מציגות יריבות שאינן משתנות בכל עונה.

במסורת האירופית, יריבויות ספורטיביות ברוסיה מכונה "משחקי דרבי".

## יריבות גאוגרפית
### דרבי הבירה

* צסק"א מוסקבה נגד ספרטק מוסקבה
* ספרטק מוסקבה נגד דינמו מוסקבה
* דינמו מוסקבה נגד צסק"א מוסקבה

מדי שנה, מהדורות חדשות הספורט נוטות לחשב על רקע משחקי הדרבי המוסקבאי מיהי אלופת מוסקבה, בהתבסס על משחקים בין שלוש הקבוצות הללו. החל מעונת 2009/2010 של ליגת KHL, כל קבוצות מוסקבה נמצאות תחת חטיבה אחת (החטיבה המערבית), מה שהופך את משחקי היריבות לשכיחים יותר. מפני שההוקי פחות פופולרי מאשר כדורגל וענף ספורט אחר במוסקבה, קבוצות שמבוססות במוסקבה סובלות מירידה במספר הצופים במשחקיהן. בדרבי ערי הבירה, לעומת זאת, תמיד ישנה נוכחות צופים גבוהה יותר ממשחקים אחרים.

### דרבי מחוז מוסקבה
בשנותיה הראשונות של ליגת KHL התקיימה יריבות בין מועדוני ההוקי של מחוז מוסקבה, אך קבוצות רבות התפרקו וכיום אין יריבות משמעותית בענף ההוקי במחוז מוסקבה.

היריבות הייתה בין מועדון אטלנט מחוז מוסקבה מול ויטיאז צ'כוב, מועדון אם.וה.דה וחימיק ווסקרסנסק.

### דרבי ערי הבירה

כהמשך ליריבות הכללית בין העיר סנקט פטרבורג למוסקבה (כתחרות בין עיר הבירה ההיסטורית לעיר בירה המודרנית), ישנה יריבות עצומה בין מועדון סק"א מול כל אחת מקבוצות מוסקבה, אם כי לא הקבוצות במחוז מוסקבה. היריבות המתוחה ביותר היא בין סק"א וצסק"א, שכונתה **[[הדרבי הצבאי]]**.

;מפגשים מתוחים:
* סק"א סנקט פטרבורג נגד ספרטק מוסקבה
* סק"א נגד דינמו מוסקבה
* סק"א נגד צסק"א מוסקבה

### הדרבי הטטרי
* אק ברס קאזאן נגד נפטיכימיק ניז'נקאמסק

יריבות זו לא נחשבת לאחת הגדולות בענף ההוקי ברוסיה, אך בכל זאת משמעותית בכך שאק בארס הייתה ידועה בקרב שחקנים ומאמנים ולעומת נפטכימיק היא המועדון הגדול במחוז ונחשב ל"אח הבכור" של ענף ההוקי בטטרסטן והיריבות משקפת מפגש ידידותי לרוב.

### דרבי אורל
* טרקטור צ'ליאבינסק נגד מטאלורג מגניטוגורסק
* טרקטור צ'ליאבינסק נגד אבטומוביליסט יקטרינבורג
* אבטומוביליסט נגד מטאלורג

### הדרבי הסיבירי
* סיביר נובוסיבירסק נגד אוונגארד אומסק

### דרבי וולגה
* לוקומוטיב ירוסלב נגד טורפדו ניז'ני נובגורוד
* טורפדו ניז'ני נובגורוד נגד אק בארס קאזאן
* אק ברס קאזאן נגד לוקומוטיב יארוסלבל

### הדרבי הצ'כוסלובקי

היריבות בין מועדון סלובן ברטיסלאבה הסלובקי ללב פראג הצ'כית היה טבעית מההתחלה בשל יריבות ההוקי קרח צ'כיה – סלובקיה ושתי הקבוצות היו הנציגות היחידות של מדינותיהן בליגת KHL. מאז עזיבת לב פראג את הליגה ולאחר מכן עזיבתה של סלובן השכיחו את חשיבות הדרבי הזה והשניים לא נפגשו מאז במסגרת תחרותית.

### דרבי המזרח הרחוק

* אמור חברובסק נגד אדמירל ולדיווסטוק

### הדרבי הירוק הגדול

* אק ברס קאזאן נגד סלבאט יולאייב אופה

ניתן לכנות גם את הדרבי כדרבי האלופות, אלה שתי הקבוצות הראשונות שזכו בגביע גגארין ולשתי הקבוצות יש מדים ירוקים, הן מרפובליקות אוטונומיות ויש להן שחקני קליבר של ה-NHL, מה שהופך את המשחקים ביניהן למתוחים במיוחד.
## הערות שוליים

קטגוריה:משחקי דרבי ברוסיה: הוקי קרח
קטגוריה:ליגת ההוקי הקונטיננטלית
מפלגת הנוער הגדולה של יפן

**מפלגת הנוער הגדולה של יפן** (ביפנית: **大日本青年党**) הייתה תנועת נוער, שפעלה להטמיע את הלאומנות היפנית לבני נוער באימפריה היפנית. התנועה לקחה השראה מהנוער ההיטלראי, תנועת הנוער בגרמניה הנאצית, בעלת בריתה של האימפריה היפנית בימי מלחמת העולם השנייה. התנועה פעלה מ-1937, אך פורקה ב-1945 עם כניעת האימפריה היפנית בסופה של המלחמה.
ממוזער|עצרת של התנועה, 1940

## היסטוריה
באוקטובר 1937 הקים הלוטננט קולונל ופעיל הימין הלאמוני, קינגורו האשימוטו  וזאת מספר חודשים לאחר פרישתו הכפויה שבאה בעקבות מערובתו בניסיון ההפיכה הצבאית שאירע בפברואר 1936.

האשימוטו עיצב את הארגון במודל שהיה דומה להנוער ההיטלראי שפעל בגרמניה הנאצית. העצרת הראשונה של התנועה נערכה במקדש מייג'י, שבמרכז הבירה טוקיו ולקחו בה חלק כ-600 פעילים.

המטרה המוצהרת של המפלגה הייתה ללמד צעירים יפנים כישורי הישרדות בסיסיים, עזרה ראשונה, כישורי חיים, שיעורי תרבות, מסורות ואימוני נשק בסיסיים. עם זאת, כוונתו העיקרית של האשימוטו הייתה ליצור מערך צעירים אידיאליסטים שיתמכו בסיעת הדרך הקיסרית ובדוקטרינות הלאומיות והמיליטריסטיות שלה.

במהלך העצרת השלישית של התנועה, שנערכה בנובמבר 1939 בטוקיו ואף כללה כ-2,000 חברים הביע האשימוטו את תמיכתו ב שנחתם בין גרמניה הנאצית, איטליה הפשיסטית והאימפריה היפנית. בעצרת הוא הציב את מטרתו שעד סוף 1940 יהיו חברים בתנועה כ-100,000 בני נוער.

חרף מגמת הגדילה של התנועה בעקבות הגיוס הצבאי המוגבר שהחל עם פרוץ מלחמת סין–יפן השנייה ולאחר מכן גם במערכה באסיה ובאוקיינוס השקט מרבית בני הגיל שהיו בתנועה גויסו לצבא היפני. אף על פי שהיא בעצמה אינה חלק ממפלגה פוליטית, מפלגת הנוער הגדולה של יפן הייתה תחת אחריות הארגון הפשיסטי "טאיסיי יוקוסאנקאי" שהוקם על ידי ראש ממשלת יפן, פומימרו קונואה באוקטובר 1940.

כיוון שלא היה מסוגל להשיג את יעדיו ביפן ותנועתו הושבתה על ידי הממשלה, נסע האשימוטו למדינת הבובות היפנית במנצ'וריה, "מנצ'וקוו" בסוף 1940, שם ניסה ליצור ארגון נוער מקומי נוסף שיהיה דומה למפלגת הנוער היפנית הגדולה, האישמיוטו כיוון את מרבית מאמציו לגייס לתנועה את אוכלוסיית המתיישבים היפנית במקום. בסוף מלחמת העולם השנייה נסגרה תנועת הנוער על ידי המפקד העליון של כוחות הברית.

## ראו גם
* איחוד הנוער הקומוניסטי (רומניה)
* הנוער הגרמני החופשי

## הערות שוליים

קטגוריה:תנועות נוער
קטגוריה:האימפריה היפנית
נוער גדולה של יפן
קנדריק סמפסון

**קנדריק סמית' סימפסון** (באנגלית: **Kendrick Smith Sampson**; נולד ב-8 במרץ 1988) הוא שחקן ופעיל חברתי אמריקאי.

## ראשית חייו
סמפסון נולד וגדל ביוסטון, טקסס, בנם של דפנה סמית' סמפסון והייל סמפסון. בילדותו נרשם סמפסון לשיעורי מוזיקה. סמפסון הביע עניין במשחק בגיל 10 לאחר שראה פרסומת של גאפ. לאחר שמצא סוכן, הופנה סמפסון לאולפני קים טרי בטקסס. הוא החל להופיע בהפקות תיאטרון בזמן שלמד בבית הספר התיכון אלקינס. סמפסון הוא נוצרי אדוק.

## קריירה
בשנת 2008 הופיע סמפסון בשני פרקים של סדרת הטלוויזיה "גריק". 

בשנת 2010 שיחק בפרק של הסדרה "CSI". 

ביולי 2013 לוהק סמפסון לתפקיד החוזר של ג'סי בעונה החמישית של סדרת הטלוויזיה "יומני הערפד". 

בינואר 2014 לוהק סמפסון לתפקיד דין אייברסון לתפקיד במיני סדרה של Fox "גרייספוינט". בנובמבר אותה שנה כיכב סמפסון בקליפ של היילי קיוקו "This Side of Paradise". 

בתחילת 2015 לוהק סמפסון בפיילוט לסדרת ABC פוטנציאלית בשם "The Kingmakers", אך הסדרה בוטלה. ביולי אותה שנה לוהק סמפסון לתפקיד החוזר של כיילב בעונה השנייה של הדרמה המשפטית "המדריך לרוצח", בהפקת שונדה ריימס. 

סמפסון גם הקים חברת הפקות משלו בשם אולפני סמפסון.

במאי 2019 הוא ייסד את ארגון BLD PWR לפיתוח, העצמה ושינוי בתוך קבוצות שוליות והחברה האמריקאית.

## פילמוגרפיה
### קולנוע

### טלוויזיה

## קישורים חיצוניים

* 

## הערות שוליים

קטגוריה:שחקני קולנוע וטלוויזיה אמריקאים
קטגוריה:פעילים חברתיים אמריקאים
קטגוריה:אמריקאים שנולדו ב-1988
חוואליין

**חְוַואלִיֶין** (בסינית: **花蓮市**, פיניין: **Huālián**) היא עיר במחוז חוואליין שבטאיוואן. העיר ממוקמת על החוף המזרחי של טאיוואן לצד האוקיינוס השקט, ומתגוררים בה 106,368 תושבים (נכון ל-2014).

## היסטוריה
הספרדים היו הראשונים להתיישב באזור על מנת למצוא זהב במקום באזור 1851, כאשר למעלה מ-2,000 חקלאים ממוצא האן התיישבו גם הם באזור.

ההתיישבויות באזור נותרו קטנות עם תחילת השלטון היפני. העיר הורחבה בסביבות 1912 על ידי המושלים היפניים.

ב-25 באוקטובר 1945 הועברה טאיוואן מיפן לידי הרפובליקה הסינית תחת הנהגת הקוומינטנג. בחודש ינואר 1946 הוכרזה חוואליין כעיר הבירה של מחוז חוואליין.

## דמוגרפיה
בחוואליין ישנם 9,000 תושבים עמי הילידים של המקום, מה שהופך אותה לעיר עם אוכלוסיית הילידים הגדולה ביותר בטאיוואן. חוואליין היא גם האזור הצפוף ביותר במחוז חוואליין.

## ערים תאומות
* 
* 
* 
* 
* 

## ראו גם
* תאונת הרכבת בטאיוואן (2021)

## קישורים חיצוניים

* 
* 

## הערות שוליים

קטגוריה:טאיוואן: ערים
רק לא בשבת

**רק לא בשבת** הוא סרט ישראלי משנת 1965, שהופק בשיתוף פעולה עם צרפת ואיטליה. התסריט והפקה בוצעו על ידי אלכס יופה על פי תסריט מאת שבתי טבת.

## עלילה
ישראל זילברשץ הקשיש מוריש בצוואתו את כל הונו מיליון דולר לכל אחד מבניו, בתנאים הבאים – על הבן להיות נשוי, לעלות לארץ ישראל תוך 30 יום מפטירתו של האב, ובשום אופן לא לחלל שבת. אם לא יהיה יורש שעומד בתנאים, הכסף יועבר לעיריית ירושלים. כך מתחיל המירוץ של הבנים הפזורים ברחבי העולם לרבות ארצות הברית אחר ההון המובטח.

## צוות שחקנים
* רוברט הירש – קרלו ועוד 11 תפקידים נוספים.
* דליה פרידלנד – דבורה
* גאולה נוני – אביבה
* יונה לוי – אסתר
* מישא אשרוב – ינקל 
* רינה גנור
* בומבה צור
* רחל אטאס – לאה
* יעל אביב
* שמואל רודנסקי
* שמואל סגל
* יעקב בודו

## קישורים חיצוניים

קטגוריה:סרטי 1965
קטגוריה:סרטי קומדיה ישראליים
קטגוריה:סרטים ישראליים משנת 1965
ויליאם דייסון

**ויליאם הנרי דייסון** (באנגלית: **William Henry Dyson** ;3 בספטמבר 1880 – 21 בינואר 1938) היה מאייר וקריקטוריסט פוליטי אוסטרלי.

## משפחתו
דייסון נולד לג'ורג' וג'יין שהיגרו מאנגליה לאוסטרליה. אחיו הם העיתונאי והסופר אדוארד 'טד' דייסון (1865–1931) והמאייר אמברוז דייסון (1876–1913). גם שלוש אחיותיו עסקו באמנות.

האמן נורמן לינדזי היה במעגל החברתי והמקצועי שלו. בשנת 1909, דייסון, לינדזי ואחותו המאיירת של לינדזי, רובי, עברו ללונדון. בשנת 1910 התחתן עם רובי. לזוג נולדה בת, בטי (1911–1956), מעצבת אמנותית. רובי נפטרה במגפת השפעת הספרדית בשנת 1919. דייסון חזר לאוסטרליה בשנת 1925, אך בגלל 'הבינוניות' של מלבורן, נסע לניו יורק ואז חזר ללונדון.

## יצירה
לפני שעבר מאוסטרליה ללונדון, דייסון היה קריקטוריסט של The Bulletin ומדי פעם בעיתון הראלד במלבורן, הוא צייר בסגנון 'אכזרי ונושך'.
ממוזער|אחד מחיילי המחלקה
כשהגיע ללונדון דייסון הלך לעבוד בעיתון 'דיילי הראלד' המקומי. במהלך מלחמת העולם הראשונה התפרסם דייסון בזכות הפרטים המצוירים שלו שהיו בנימה סאטירית. הוא גויס כקצין ונשלח לחזית המערבית, המשימה הייתה להכין ציורים אופייניים לחיים בתעלות, מה שהפך אותו לאמן המלחמה הראשון מאוסטרליה. חוויית הקו הקדמי השפיעה עליו, ושינתה את כיוון הקריקטורות שלו מהמיליטריסטי ל"סובלני". מאוחר יותר דייסון ניהל דיון עם הגנרל האוסטרלי סר ג'ון מונאש על ציורו על חיילי אוסטרליה וניו זלנד (נקראו בסלנג צבאי Digger, בזמן מלחמת העולם הראשונה):

(מונאש) אני חושב שאמנים כמו ויל דייסון, נורמן לינדזי ואחרים לא הצליחו לשחזר את דמות ה"דיגר" האופייני. הם הפכו אותו לגבר מכובד ונבון עם קשיחות הכתובה על כל תוואי הפנים. הם טועים!

(דייסון) כמה דברים מרים נאמרו על חיילים אלה, אך עד כה שום דבר מריר כל כך לא נאמר כמו הצהרתו של סר ג'ון מונאש. הכל עניין של נקודת המבט - חיילים אלה הם "בעיקר ילדים של אמא מתוקה ועגולת פנים."

הוא חזר לאוסטרליה בין השנים 1925 עד 1930, לעיתון פאנץ של מלבורן שעמד להימכר. בהמשך הוא היה הקריקטוריסט הראשי של 'דיילי הראלד' בלונדון.

## פרסום
ממוזער|הקריקטורה הנבואית על משמעות חוזה ורסאי., 1919
זמן קצר לאחר מות אשתו בשנת 1919, הוא צייר את מה שעתיד להיות אחד הציורים המפורסמים ביותר, שכותרתו היתה: 'יצרני תותחי שלום והעתיד'. ציור עם יכולת ראיית הנולד מיוחדת שבו. הציור פורסם ב"דיילי הראלד "הבריטי ב־13 במאי 1919, והראה את דייוויד לויד ג'ורג', ויטוריו אורלנדו וז'ורז' קלמנסו (ראשי ממשלת בריטניה, איטליה וצרפת בהתאמה), יחד עם וודרו וילסון, נשיא ארצות הברית, לאחר ישיבה בדיון בחוזה ורסאי. קלמנסו, שזוהה בכינויו 'הנמר' אמר לאחרים: "מעניין! נראה לי שאני שומע ילד בוכה!". ובציור, מאחורי עמוד, מצויר ילד בוכה ומעליו הכתובת - "1940 ". ציור שניבא כי תנאי חוזה ורסאי יובילו למלחמה נוספת ב 1940, כפי שקרה. 

## מותו ומורשתו
דייסון נפטר בפתאומיות ב־21 בינואר 1938, בן 55 מאי ספיקת לב.

חברו ועמיתו של דייסון, צ'ארלס בין, הציע כי במוסד הלאומי - "אנדרטת המלחמה" באוסטרליה תהיה גלריית דייסון מיוחדת, עקב חשיבות וגודל יצירתו של דייסון. בשנת 2016, "האנדרטה" החזיקה ביותר מ -270 מיצירותיו של דייסון, אך אף אחת מהן לא הוצגה.

## גלריה

File:Will Dyson Vote Labour 1918.jpg|תעמולת בחירות

File:Will Dyson No Holidays.jpg|אין חופשות

File:Art holds a mirror for nature.jpg|אמנות כמשקפת את המציאות

## קישורים חיצוניים

## הערות שוליים

קטגוריה:ציירים אוסטרלים
קטגוריה:קריקטוריסטים
קטגוריה:ילידי 1880
קטגוריה:נפטרים ב-1938
צבי פרקש

**צבי "צ'יקו" פרקש** (נולד ב-10 באוקטובר 1947) הוא כדורגלן עבר ישראלי, ששיחק בעמדת החלוץ, ומזוהה בעיקר עם הכח מכבי רמת גן, שם שיחק רוב הקריירה שלו, היה קפטן הקבוצה, לאחר מכן מאמנה ומנהלה המקצועי למספר תקופות לסירוגין.

## קריירה
פרקש החל את דרכו במחלקת הנוער של גדנ"ע יהודה תל אביב, שם שיחק בצעירותו, ובגיל 18, בשנת 1965 שכנע אותו המאמן יצחק שניאור להגיע לקבוצת הכח מכבי רמת גן, כאשר התמורה שקיבל הייתה קטנוע חדש. שניאור החתים את פרקש כיוון שכוכבה הגדול גדי צלניקר היה פצוע והייתה צריכה חלוץ מוביל למסע משחקים באוסטריה שהשחקנים קיבלו כבונוס על הישגם הגדול בליגה, שם הרשים פרקש וכבש שער אחד.

בהמשך הקריירה התבלט פרקש במדי הקבוצה עד שנהפך לשחקן המרכזי שלה, ביחד עם יהודה שהרבני, איתה לקח את גביע המדינה לעונת 1968/1969, ובעונת 1970/1971, ולאחר מכן גם את אליפות המדינה הנוספת שלקחה הקבוצה בעונת 1972/1973.

ב-1972, כאשר נחשב לתקופה זו אחד החלוצים האיכותיים בישראל, הוזמן פרקש לראשונה לסגל נבחרת ישראל, ושיחק במדיה שנה לאחר מכן ב-1973, לו 4 הופעות ושער אחד, במסגרת מוקדמות מונדיאל 1974.

ב-1975 קיבל פרקש את סרט הקפטן בקבוצה והנהיג אותה עד לעזיבתו ב-1978 אז הפך למאמן-שחקן במספר קבוצות קטנות בליגות הנמוכות יותר, שאפשרו לו להמשיך לשחק וגם להתחיל בקריירת האימון: סקציה נס ציונה, הפועל אור יהודה, הפועל קריית אונו ומכבי לזרוס חולון.

בהמשך פרש פרקש מכדורגל פעיל כשקיבל את משרת האימון בקבוצת העבר שלו הכח ב-1981, ממנה נפרד לאחר זמן מה, ולאחר מכן חזר תחת שרביטו של המנהל המקצועי אליעזר שפיגל. לאחר מכן הפך להיות מנהלה המקצועי של הקבוצה בעצמו.

בנו של צבי, אורן פרקש, היה שחקן כדורגל גם הוא במדי הפועל פתח תקווה, ונכדו של צבי (בנו של אורן) - איתי פרקש, שחקן כדורגל אף הוא שבצעירותו שיחק במכבי יפו ולאחר מכן בליגת המכללות בארצות הברית, וחזר לארץ ב-2020 על מנת לחפש קבוצה בעקבות התפרצות נגיף הקורונה שהפסיק את הכדורגל בארצות הברית.

## תארים כשחקן
**[[ליגת העל בכדורגל|אליפויות]]: 1**
* 1972/1973

**[[גביע המדינה בכדורגל|גביע המדינה]]: 2**
*1968/1969, 1970/1971

## קישורים חיצוניים

*פרופיל השחקן, באתר ההתאחדות, ארכיון נבחרת ישראל

## הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:אור יהודה: כדורגלנים
קטגוריה:כדורגלני גדנ"ע יהודה
קטגוריה:כדורגלני הכח רמת גן
קטגוריה:כדורגלני סקציה נס ציונה
קטגוריה:כדורגלני הפועל קריית אונו
קטגוריה:מאמני כדורגל ישראלים
קטגוריה:מאמני הכח רמת גן
קטגוריה:ישראלים שנולדו ב-1947
דברים שבירים

**דברים שבירים** הוא אוסף סיפורים קצרים ושירים מאת הסופר האנגלי ניל גיימן. האוסף יצא לאור בשנת 2006, ותורגם לעברית בשנת 2008. מרבית הסיפורים והשירים שנכללים באוסף הופיעו בעבר באנתולוגיות ואוספים אחרים.

## רשימת הסיפורים

## פרסים
הספר זכה בפרס לוקוס לאוסף הטוב ביותר בשנת 2007, ו"איך לדבר עם בנות במסיבות" זכה בסיפור הקצר הטוב ביותר והועמד לפרס הוגו. סיפורים נוספים מהאוסף שזכו בפרס לוקוס הם "ציפור השמש" (הסיפור הקצר הטוב ביותר, 2006), "הכלות האסורות של העבדים חסרי הפנים בבית הסודי של ליל התשוקה המאיימת" (הסיפור הקצר הטוב ביותר, 2005), "חקירה באזמרגד" (יצירת פרוזה קצרה מאוד הטובה ביותר, 2004, וגם פרס הוגו לסיפור הקצר הטוב ביותר לשנת 2004), "שעת סגירה" (סיפור קצר, 2004) ו"אוקטובר בכיסא" (סיפור קצר, 2003).

## קישורים חיצוניים
* 

## הערות שוליים

קטגוריה:ספרי ניל גיימן
קטגוריה:ספרי 2006
מרגרט תומאס

**מרגרט תומאס** (באנגלית: **Margaret Thomas**; 23 בדצמבר 1842 – 24 בדצמבר 1929) הייתה סופרת, משוררת ואמנית בריטית, שהתגוררה באוסטרליה.

## ביוגרפיה
תומאס נולדה בקרוידון, סארי, אנגליה, בתו של תומאס קוק, בעל הספינה. תאריך הלידה שלה מצוטט לעיתים קרובות באופן שגוי כ-1843 והיא עצמה לא הייתה עקבית שנשאלה לגבי גילה. בנוסף התגלה כי היא נקראה במקור מרגרט קוק ורק אחר כך שינתה את שם משפחתה לשם הפרטי של אביה.

## קריירה
[ממוזער|בזאר הפירות, [דמשק, ציור מאת מרגרט תומאס]]
היא היגרה עם משפחתה לאוסטרליה בשנת 1852. היא למדה פיסול אצל צ'ארלס סאמרס במלבורן. היא הציגה דיוקן על מדליון בתערוכה הראשונה של החברה הוויקטוריאנית לאמנויות יפות שהתקיימה בשנת 1857. תומאס התגוררה בריצ'מונד, ויקטוריה והציגה שם את יצירותיה באופן קבוע.

בסביבות 1867 נסעה תומאס לאירופה כדי להמשיך בלימודיה. היא הציגה מדליון בתערוכת האקדמיה המלכותית בשנת 1868. לאחר שלמדה שלוש שנים ברומא היא המשיכה את לימודיה באקדמיה המלכותית, לונדון, ובשנת 1872 זכתה במדליית הכסף לפיסול.

בין השנים 1868–1880 תומאס הציגה את ציוריה (בעיקר דיוקנאות) באקדמיה המלכותית. בשנת 1880 כתבה תומאס את זיכרונותיו של צ'ארלס סאמרס, המאסטר הראשון שלה, ובאותה שנה השלימה את הפסל שלו לאולם בטאונטון. לאחר מכן פיסלה דיוקן של הנרי פילדינג ומכובדים אחרים מסאמרסט. היא החלה לכתוב לעיתונים ובשנת 1888 דגלאס סלדן כלל שבעה משיריה בספר "משוררים אוסטרלים".

בשנת 1888 עזבה תומאס את אנגליה לברטאן, ולאחר מכן המשיכה לרומא. היא עזבה את רומא, מלווה בחברתה הנרייטה פילקינגטון (1848–1927). במהלך שנות ה-90 של המאה ה-20 הן טיילו ברחבי המזרח התיכון וספרה משנת A Scamper 1892  Through Spain and Tangier"  הוקדש לחברתה. ספר זה והספר "Two Years in Palestine and Syria" משנת 1899, אוירו על ידה. 

בשנת 1902 פרסמה ספרון קטן, "Denmark Past and Present", ואחריו "How to Judge Pictures" ו-"A Painter's Pastime" משנת 1908 .

בשנת 1911 פורסם ספרה, "איך להבין פיסול". ספר נוסף, "ידידות, שירים בזיכרון", פורסם בשנת 1927 לאחר מותה של הנרייטה פילקינגטון.  תומאס ציירה מספר גדול של איורים בצבע שפורסמו בספרו של ג'ון קלמן "מדמשק לפלמירה", בשנת 1908. 

תומאס לא התחתנה, אם כי בילתה חלק ניכר מחייה הבוגרים עם הנרייטה פילקינגטון. הזוג עבר לנורטון, הרטפורדשייר בשנת 1911, והתגוררו בקרופט ליין, שם נפטרה ב-24 בדצמבר 1929 ונקברה לצידה פילקינגטון, שמתה שנתיים לפני כן, בחצר הכנסייה של נורטון. כמה מפסליה ו-27 מציוריה נמצאים באוספי מוזיאון צפון הרטפורדשייר, המכיל גם עבודות של הנרייטה פילקינגטון.

200px|ממוזער|שמאל|דיוקן של צ'ארלס סאמרס מעשה ידי תומאס

## באוסטרליה
ציור שלה, דמותו של צ'ארלס סאמרס, משנת 1879 היה הדיוקן הראשון של אמנית אוסטרלית שנכנסה לאוסף הגלריה הלאומית של ויקטוריה, ובמיוחד היה זה גם ציור השמן הראשון של אמנית אוסטרלית שנרכש על ידי הגלריה הלאומית של ויקטוריה בשנת 1881. דיוקנו של צ'ארלס סאמרס, ודיוקן מדליון של סר רדמונד בארי, נמצאים באוסף ההיסטורי בספרייה הממלכתית של ויקטוריה, מלבורן.

## קישורים חיצוניים

## הערות שוליים

קטגוריה:פסלים מהמאה ה-19
קטגוריה:סופרות מסע
קטגוריה:ציירות בריטיות
קטגוריה:משוררות בריטיות
קטגוריה:ילידות 1842
קטגוריה:בריטים שנולדו ב-1842
קטגוריה:בריטיות שנפטרו ב-1929
קטגוריה:בריטים שנפטרו ב-1929
צ'אנגן ג'ויס

**צ'אנגן ג'ויס** (ב-אנגלית: **Changan Joice**, קרוי גם: **Chang'an Jiexun** (קרוי גם בסינית: **长安杰勋**) הוא מיניוואן, מתוצרת יצרנית הרכב הסינית (חברה ממשלתית) **[[רכבי צ'אנגן]]** (שם רשמי: **Chang'an Automobile (Group) Co., Ltd**, שם בסינית: **重庆长安汽车股份有限公司**) אשר יוצר בין השנים 2009–2007 בסין

מטה ומפעל היצרן ממוקם במחוז צ'ונגצ'ינג בדרום-מערב סין.

## מאפיינים
* 7 מושבים.
* 5 דלתות (דלתות אחוריות - דלתות הזזה).
* מנוע בוקסר, מנוע בנזין 4 צילינדרים, 2.0 ליטר המפיק 157 כ"ס.
* סוג הנעה: הנעה קדמית.
* קיבולת מכל דלק: 60 ליטר.
* תאוצה בין 0–100 קמ"ש היא 12.2 שניות.
## דגמים

* "סטנדרט" - למנוע 2.0 ליטר שודכה תמסורת ידנית 5 מהירויות
* "קומפורטיביל" - למנוע 2.0 ליטר שודכה תמסורת ידנית 5 מהירויות
* "קומפורטיביל" - למנוע 2.0 ליטר שודכה תמסורת אוטומטית 5 מהירויות
* "לוקסוס" - למנוע 2.0 ליטר שודכה תמסורת אוטומטית 5 מהירויות
* "אולטרה" - למנוע 2.0 ליטר שודכה תמסורת אוטומטית 5 מהירויות
### דגם היברידי
בשנת 2008 הושק דגם בעל הנעה היברידית הקרוי "Changan Jiexun HEV", הרכב ההיברידי הראשון של סין.

צריכת הדלק של דגם ה-"Jiexun HEV" השתפרה ב-20% בהשוואה לגרסה הלא היברידית שהושקה בשנת 2007, ופליטת ה- "Changan Jiexun HEV" עומדת בתקן זיהום אוויר של ה- Euro 4 .

היצרנית השקיעה 300 מיליון רנמינבי (40.7 מיליון דולר) במחקר ופיתוח הדגם ההיברידי "Changan Jiexun HEV", לתחילת הייצור

## ראו גם
* מיניוואן
* צ'אנה סטאר 9
* צ'אנגן רואיקסינג M80

## קישורים חיצוניים
* 
* אתר היצרן

## הערות שוליים

קטגוריה:דגמי מכוניות שהושקו ב-2007
קטגוריה:מיניוואנים
קטגוריה:מכוניות היברידיות
קטגוריה:כלי רכב המיוצרים בסין
ג'ויס
רצח יוסף טבג'ה

**רצח יוסף טבג'ה** הייתה פרשת רצח ופיגוע טרור פלסטיני שבו נרצח קצין משמר הגבול בן 27 מרמלה. טבג'ה נרצח ב-29 בספטמבר 2000 על ידי שוטר פלסטיני בעת שהיו בסיור משותף, ועקב כך בוטלו הסיורים המשותפים ומאז לא חודשו. טבג'ה נחשב כהרוג הראשון של האינתיפאדה השנייה.

## רקע
יוסף אסרסה (יוסי) טבג'ה נולד ב-27 בינואר 1973 באתיופיה, הוא עלה לישראל בשנת 1984 עם הוריו, התגורר ולמד ברמלה, ובפנימיית כפר חסידים. בשנת 1994 התגייס לצנחנים ושם קיבל מצטיין נשיא, בשנת 1997 עבר למשמר הגבול ולאחר שחרורו המשיך לשרת כקצין סמ"ש (סיורים משותפים) בקלקיליה.

## פרשת הרצח
בתחילת האינתיפאדה השנייה, ב-29 בספטמבר 2000 ערב ראש השנה ה'תשס"א, למחרת ביקורו המתוכנן של ראש האופוזיציה אריאל שרון בהר הבית החריפו המהומות וחלה הסלמה ניכרת בעימותים בהם נהרגו ישראלי ושבעה פלסטינים: בבוקרו של היום היה פקד טבג'ה בג'יפ של הסיור המשותף. לפתע, בסוף הסיור, שוטר פלסטיני שהיה עמו בג'יפ ירה בראשו. יוסף נפצע קשה, ומת מפצעיו בבית החולים בילינסון בפתח תקווה. בן עשרים ושבע בנפלו. הוא נטמן בבית העלמין ברמלה. הותיר אב, שישה אחים ומשפחה מאמצת. זה נחשב כאירוע "הרשמי" הראשון של האינתיפאדה השנייה, ובעקבותיו, בוטלו הסיורים המשותפים ולא חודשו מאז. בהמשך, סגר צה"ל בשנת 2002 את משרדי התיאום הביטחוני ביהודה ושומרון.

רק ביולי 2006 במבצע שנערך במתחם המוקטעה בשכם, נעצר הרוצח, נאאל יאסין, פעיל בגדודי חללי אל-אקצא. הרוצח הועמד לדין ובאפריל 2008 הוא הורשע ונגזרו עליו מאסר עולם.

בשנת 2000 החליטה עיריית רמלה לקרוא למרכז הקהילתי של יוצאי אתיופיה על שמו של יוסף טבג'ה.

במסגרת עסקת החטופים השנייה במלחמת חרבות ברזל בינואר 2025 שוחרר נאאל יאסין מהכלא לאחר כ-18 שנות מאסר, וגורש לחו"ל.

## קישורים חיצוניים
* 
* 

## הערות שוליים

קטגוריה:פיגועי טרור בישראל ב-2000
קטגוריה:יהודה ושומרון: פיגועי ירי
קטגוריה:פיגועים באינתיפאדה השנייה
טבג'ה, יוסף
קטגוריה:קלקיליה
קטגוריה:גדודי חללי אל-אקצא: פיגועים
My Old Piano

"**My Old Piano**" (בעברית: "**הפסנתר הישן שלי**") הוא שיר שהוקלט על ידי הזמרת האמריקאית דיאנה רוס, מתוך אלבום האולפן ה-11 שלה, *[[Diana (אלבום)|Diana]]*. השיר יצא לאור בספטמבר 1980, על ידי חברת התקליטים מוטאון, כסינגל השלישי והאחרון מתוך האלבום. הוא נכתב והופק על ידי חברי להקת שיק, ניל רודג'רס וברנרד אדוארדס. במהלך השיר, שרה רוס על השמחה שנגינה בפסנתר מעניקה ומתארת זאת כאילו מדובר באדם. השיר הופץ כסינגל השלישי והאחרון מהאלבום בארצות הברית, וכסינגל השני מתוכו בשאר רחבי העולם. בווידאו קליפ הנלווה שלו מופיעה רוס כשהיא מבצעת את השיר בדירה מיושנת, עם פסנתר ישן.

בניגוד לסינגלים הקודמים "Upside Down" ו-"I'm Coming Out", "My Old Piano" לא זכה להצלחה רבה בארצות הברית (שכן, הוא הופץ כסינגל כמעט שנתיים לאחר צאת האלבום, ועד אז עזבה רוס את מוטאון רקורדס); עם זאת, הוא זכה להצלחה מסחרית רבה ברחבי אירופה, במיוחד בממלכה המאוחדת, שם נכנס לעשירייה הפותחת במצעד הסינגלים הבריטי, וקיבל על ידי איגוד תעשיית ההקלטות הבריטי (BPI) את תואר הכסף, על מכירות של למעלה מ-250,000 עותקים במדינה.

## רשימת השמעה
* **תקליט 7 אינץ**'

# "My Old Piano" – 3:55
# "Where Did We Go Wrong" – 3:59
* **[[תקליט 12 אינץ']]**

# "My Old Piano" – 3:55
# "Where Did We Go Wrong" – 3:59
# "Now That You're Gone" – 3:59

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:סינגלים מ-1982
קטגוריה:שירי דיאנה רוס
קטגוריה:שירים באנגלית
קטגוריה:שירים שהופקו על ידי נייל רוג'רס
קטגוריה:שירים על פסנתרים
קטגוריה:סינגלים בהוצאת מוטאון
דיאן קולוסבסקי

**דֵיַאן קוּלוּסֶבְסְקִי** (במקדונית: **Дејан Кулушевски**; נולד ב-25 באפריל 2000) הוא כדורגלן שוודי המשחק בעמדות הקיצוני והקשר ההתקפי בטוטנהאם הוטספר ובנבחרת שוודיה.

## קריירת מועדונים
### תחילת הקריירה ומעבר לאטאלנטה
קולוסבסקי נולד בסטוקהולם שבשוודיה למשפחה צפון מקדונית, הוריו היגרו לשוודיה מהעיר אוחריד. בגיל שבע הצטרף לאקדמיה של ברומאפויקארנה קבוצה קטנה מפרוור של סטוקהולם בשם ברומה. בגיל 16 קולוסבסקי עבר לאקדמיה של אטאלנטה האיטלקית, ובעונת 2018/2019 קודם לקבוצה הבוגרת של המועדון שמשחקת בסרייה א'. ב-20 בינואר 2019 ערך קולוסבסקי את הופעת הבכורה שלו בסרייה א' כשנכנס כמחליף בניצחון הקבוצה 0–5 על פרוזינונה. באותה עונה קולוסבסקי ערך שלוש הופעות בליגה.

### הפריצה בפארמה והמעבר ליובנטוס
ב--18 ביולי 2019 קולוסבסקי הושאל לפארמה מהסרייה א' לעונה אחת. ב-30 בספטמבר הוא כבש את שער הבכורה בקריירה שלו בניצחון פארמה על טורינו בתוצאה 2–3. ב-14 בדצמבר 2019 כבש את שערו הרביעי בליגה האיטלקית מול נאפולי. היכולת המרשימה של קולוסבסקי שכבש ארבעה שערים ובישל שבעה נוספים בחצי עונה, שכנעה את אלופת איטליה יובנטוס לשלם עבורו 35 מיליון אירו, קולוסבסקי חתם על חוזה לארבע וחצי עונות ביובנטוס וחזר בהשאלה לפארמה עד תום עונת 2019/2020.

קולוסבסקי סיים את עונת 2019/2020 עם עשרה שערי ליגה ותשעה בישולים, ועזר לפארמה לסיים במקום ה-11 בליגה. יכולתו הגבוהה של קולוסבסקי זיכתה אותו בתואר השחקן הצעיר של העונה בסרייה א'.

### יובנטוס
לקראת עונת 2020/2021 קולוסבסקי הצטרף רשמית לסגל של יובנטוס. ב-20 בספטמבר 2020 קולוסבסקי רשם את הופעת הבכורה שלו במדי הקבוצה, בניצחון 0–3 על סמפדוריה. ב-25 באוקטובר כבש את שער הבכורה שלו בקבוצה, במשחק מול הלאס ורונה שהסתיים בתוצאה 1-1. ב-19 במאי 2021 הוא כבש בניצחון 1–2 בגמר הגביע האיטלקי מול אטאלנטה.

### טוטנהאם הוטספר
ב-31 בינואר 2022 חתם קולוסבסקי בטוטנהאם הוטספר מהפרמייר ליג בעסקת השאלה ל-18 חודשים, תמורת עשרה מיליון אירו. במידה וטוטנהאם תממש את אופציית הרכישה, הקבוצה תשלם 35 מיליון אירו נוספים.

ב-9 בפברואר ערך הופעת בכורה בהפסד 2–3 לסאות'המפטון. ב-19 בפברואר כבש שער בכורה בניצחון 2–3 על מנצ'סטר סיטי.

בחצי עונה במדי הקבוצה הוא הציג מספרים טובים עם שמונה בישולים וחמישה שערים ב-18 הופעות ועזר לקבוצה לסיים במקום הרביעי ולשוב לשחק בליגת האלופות אחרי שנתיים של היעדרות.

## קריירה בינלאומית
בשל מוצאו הצפון המקדוני שיחק קולוסבסקי במדי הנבחרת עד גיל 16 של צפון מקדוניה. מאידך שיחק בכל הנבחרות הצעירות של שוודיה. ב-18 בנובמבר 2019 קולוסבסקי ערך את הופעת הבכורה שלו במדי הנבחרת הבוגרת של שוודיה בניצחון 0–3 על איי פארו במסגרת מוקדמות יורו 2020. ב-8 בספטמבר 2020 קולוסבסקי כבש את שערו הראשון בנבחרת שוודיה בניצחון 1–2 על נבחרת קרואטיה במסגרת ליגת האומות.
## תארים
;טוטנהאם הוטספר
* הליגה האירופית : 2025
## קישורים חיצוניים

קטגוריה:כדורגלנים שוודים
קטגוריה:קשרי כדורגל שוודים
קטגוריה:סטוקהולם: כדורגלנים
קטגוריה:כדורגלני אטאלנטה
קטגוריה:כדורגלני פארמה
קטגוריה:כדורגלני יובנטוס
קטגוריה:כדורגלני טוטנהאם הוטספר
קטגוריה:כדורגלני נבחרת שוודיה
קטגוריה:כדורגלני יורו 2020
קטגוריה:ספורטאים שוודים באיטליה
קטגוריה:ספורטאים שוודים באנגליה
קטגוריה:שוודים שנולדו ב-2000
לאסלו דורמאנדי

ממוזער|300px|ציור של דורמאנדי שציירה אשתו
**לאסלו דורמאנדי** (במקור **אנגל**, בהונגרית: **Dormándi László**; דורמאנד, 14 ביולי 1898 – פריז, 26 בנובמבר 1967) היה סופר, עורך ספרותי, לקסיקוגרף, ומתרגם יהודי-הונגרי-צרפתי.

## קורות חיים
לאסלו דורמאנדי נולד במשפחה יהודית, בנם של לאיוש אנגל (1867–1918) בעל אדמות בדורמאנד, קצין הוסארים ושל אירן בק (1872–1943). דורמאנדי היה מנהל "המכון לספרות פנתיאון" בבודפשט (Pantheon Irodalmi Intézet). בשנת 1939 היגר עם אשתו לפריז. בבודפשט עבד בעיקר כמוציא לאור, עורך ספרותי ומתרגם. בין שתי מלחמות העולם תרגם להונגרית את יצירותיהם של תומאס מאן, שטפן צווייג וליון פויכטוונגר. הוא ערך את "הלקסיקון החדש" בן ששת הכרכים, שיצא לאור בשנת 1936, ואת "האנציקלופדיה הקטנה", שיצאה לאור בשנת 1938. הוא זכה להצלחה בצרפת עם הרומנים שלו שנכתבו כבר בצרפתית. הרומנים שלו שהיו מונעים פסיכולוגית, ונטו לפנטזיה, התקבלו היטב על ידי המבקרים. בשנת 1948 הוענקה לו אזרחות צרפתית.

## חייו הפרטיים
אשתו הייתה אולגה סקיי-קובאץ' (1900–1970) ציירת ומאיירת ספרי ילדים, היא הייתה אחותה של הפסיכואנליטיקאית אליס באלינט. הם התחתנו ב-16 באוקטובר 1924 בבודפשט.

## כתביו
* סערה (רומן, בודפשט, 1920)
* דרקון האש (1921)
* בז. הרומן של באלינט בלשה (רומן, בודפשט, 1927)
* האיש הטוב (רומן, בודפשט, 1930)
* שני אנשים חסרי משמעות (1937)
* הפיה עושה הצרות (רומן, בודפשט, 1941)
* קדחת טרופית (1941)
* אחרי הסגירה (1942)
* בשם המחברים *La vie des autres* (1944)
* פחד (סיפורים קצרים, בודפשט, 1946)
* היצירה (רומן, בודפשט, 1948)
* La péniche sans nom (רומן, פריז, 1951)
* Pas si fou (1952)
* לה טראק (1955) *La Traque*
* La fantôme de la rue Babel (רומן, פריז, 1956)
* Tu mourras seul (1957)
* L'ombre du capitaine (1958)
* בנוסף heureux que ľenfance (רומן, פריז, 1960)
* ערב השנה החדשה (1961) *Le naufragé de la terre ferme*
* הקרס והקריקט (מחזור סיפורים קצרים, בודפשט, 1965)
* תיאטרון בובות (סיפורים קצרים, בודפשט, 1968)
* עולה הרגל של העבר (רומן, בודפשט, 1968)

## לקריאה נוספת
* לקסיקון ביוגרפי הונגרי. עורך ראשי. אגנש קניירש. בודפשט, 1981
* לקסיקון ספרותי הונגרי. עורך ראשי. בנדק מרצל. בודפשט, 1963-1965
* לקסיקון יהודי הונגרי. עורך: פטר אויווארי. בודפשט, 1929. עמוד 206 גישה מקוונת

## קישורים חיצוניים

## הערות שוליים

קטגוריה:מו"לים יהודים הונגרים
קטגוריה:סופרים יהודים הונגרים
קטגוריה:מתרגמים יהודים הונגרים
קטגוריה:מהגרים מהונגריה לצרפת
קטגוריה:סופרים אסורים (הונגריה, 1944)
קטגוריה:סופרים יהודים צרפתים
קטגוריה:עורכים ספרותיים יהודים
קטגוריה:צרפתים שנולדו ב-1898
קטגוריה:צרפתים שנפטרו ב-1967
קטגוריה:הונגרים שנפטרו ב-1967
ג'ושוע הרדמן

**ג'ושוע קולין מ. הרדמן** (באנגלית: **Joshua Colin M. Herdman**; נולד ב-26 במרץ 1987) הוא שחקן אנגלי ואמן אמנויות לחימה משולבות, שנודע בעיקר בזכות משחקו של גרגורי גויל בסדרת סרטי הארי פוטר.

## ראשית חייו
הרדמן נולד בהמפטון, לונדון. בנם של השחקן וכדורגלן ליגת הרוגבי המקצועני לשעבר מרטין הרדמן וג'סיקה הרדמן, הצעיר מבין ארבעת האחים. הוא התחנך בבית הספר אורלינס פארק.

## קריירה
הרדמן התחיל לשחק כשהיה כבן 7; אביו מצא לו סוכן. בגיל 13 לוהק לתפקיד גרגורי גויל, חברו של דראקו מאלפוי, בסרט הארי פוטר ואבן החכמים משנת 2001. במהלך העשור הבא הוא חזר לגלם את גויל בכל שבעת סרטי ההמשך. במקור נבחן הרדמן לתפקיד דאדלי דרסלי, בן דודו המפונק של הארי, אך את זה תפקיד זה קיבל השחקן הארי מלינג.

הרדמן הופיע בסרט "רובין הוד" משנת 2018, לצד טארון אגרטון, ג'יימי פוקס וג'יימי דורנן.

## חיים אישיים
לאחר חמש שנים של תרגול ג'ו ג'וטסו, הרדמן החל את הקריירה שלו ב-MMA. לדבריו, הוא בחר ב-MMA כי הוא אוהב את הספורט. "זה גולמי, מרגש ובלתי צפוי. אני מוצא את זה מעניין יותר מאגרוף אם כי אני מעריך את היופי והאמנות באיגרוף."

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1987
הישרדות: האאוטבק האוסטרלי

**הישרדות: האאוטבק האוסטרלי** (באנגלית: **Survivor: The Australian Outback**), ידועה גם כ**הישרדות: אוסטרליה**, היא העונה השנייה של תוכנית המציאות האמריקאית "הישרדות". העונה, אשר צולמה בבתחנת גושן קאטל, בהרברט ריבר בצפון קווינסלנד מ-23 באוקטובר עד 3 בדצמבר 2000, עלתה לשידור ברשת השידור האמריקאית CBS ב-28 בינואר 2001, עד הגמר ששודר ב-3 במאי באותה שנה, אשר טינה ווסון הוכרזה לשורדת האחרונה על פני קולבי דונלדסון.

## מאפייני העונה
16 מתמודדים הופרדו עם תחילת המשחק לשני שבטים, אוגקור וקוצ'ה. כאשר נשארו עשרה מתמודדים במשחק, המתמודדים התאחדו לשבט אחד, בארמונדי. לאחר 42 ימים של תחרות, טינה ווסון זכתה בתואר "השורדת האחרונה" לאחר שניצחה את קולבי דונלדסון בהצבעה של 3–4 מחברי המושבעים.

עונה זאת הייתה הכי נצפית ב-2001. לפי מדד נילסן בעונה זאת צפו בממוצע 30 מיליון צופים מדי שבוע.

## מתמודדים
בתוכנית השתתפו 16 מתמודדים אשר חולקו לשני שבטים, אוגקור וקוצ'ה, אשר אלו השמות של "קנגורו" ו-"קרוקודיל" בשפת אבוריג'יניות.

### הופעות עתידיות
אמבר ברקיץ', קולבי דונלדסון, טינה ווסון, ג'רי מנת'י ואלישה קאלאווי חזרו להישרדות אל "הישרדות: אולסטארס". דונלדסון ומנת'י חזרו אל "הישרדות: גיבורים נגד נבלים". מייקל סקופין חזר אל "הישרדות: הפיליפינים". ווסון חזרה אל "הישרדות: דם נגד מים" עם בתה, קייטי. ג'ף וארנר וקימי קפנברג חזרו אל "הישרדות: קמבודיה – הזדמנות שנייה". וארנר חזר אל "הישרדות: משני משחק". ברקיץ' חזרה אל "הישרדות: מנצחים במלחמה".

מחוץ ל"הישרדות", אליזבת פילרסקי, כיום האסלבק, החלה להנחות את תוכנית האירוח של ABC "המבט" (באנגלית: The View), ובהמשך שימשה כתורמת פוקס ניוז. ברקיץ' גם השתתפה בעונה השביעית של "המירוץ למיליון" ביחד עם ארוסה ושורד העבר רוב מריאנו. ג'ף וורנר ואלישיה קאלאווי הופיעו בעונה השנייה של "האח הגדול".

## סיכום עונה
בתוכנית השתתפו 16 מתמודדים אשר חולקו לשני שבטים, אוגקור וקוצ'ה, אשר אלו השמות של "קנגורו" ו-"קרוקודיל" בשפות אבוריג'יניות.

שני השבטים התאחדו עם חמישה מתמודדים מכל צד זאת לאחר שמייקל סקופין מקוצ'ה נפל  פניו אל מדורה וסבל מכוויות מדרגה שלישית, מה שהביא לפינויו המיידי מהמשחק. אי לכך, מועצת השבט הראשונה באיחוד הסתיימה בתיקו. התיקו נפתר על בסיס איזה שחקן קיבל הכי הרבה קולות נגדו בכל מועצות השבט הקודמות; ג'ף שהיה בעבר בשבט קו'צה הודח, מה ששם את חברי אוגקור לשעבר ביתרון.

ברית הרוב של חברי אוגקור לשעבר טינה, קולבי וקית' הדיחו את חברי השבט קוצ'ה לשעבר ואף הדיחו את חברי השבט שלהם אמבר וג'רי. השלושה נשארו ביחד עד הסוף, כאשר שקולבי זכה במשימת החסינות האחרונה ובחר לקחת את טינה איתו לגמר. התכנית האסטרטגית של טינה לאורך העונה הוערכה יותר מהכוחנות של קולבי במשימות, מה שהעניק לה את תואר השורדת האחרונה בהצבעה של 3–4 מחברי המושבעים.

## טבלת הצבעות

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
האאוטבק האוסטרלי
I Am What I Am

"**I Am What I Am**" הוא שיר שהוצג לראשונה במחזמר זוכה פרס טוני, כלוב העליזים בברודוויי. השיר מופיע כשיר האחרון במערכה הראשונה של המחזמר, ומבוצע על ידי דמותו של אלבין מוג'וט, אותו גילם ג'ורג' הרן . גרסתו מופיעה באלבום השחקנים המקורי שיצא ב-1983. השיר הולחן על ידי ג'רי הרמן.

## גרסת גלוריה גיינור

השיר יצא כסינגל על ידי גלוריה גיינור ב-1983, והמשיך להיות אחד מהשירים הידועים ביותר של הזמרת. המפיק ג'ואל דיימונד  זיהה את פוטנציאל הדיסקו של השיר כששמע אותו במחזמר כלוב העליזים בברודוויי. הוא עיבד לגיינור, אחרי שעיבד את אלבומה מ-1978, Gloria Gaynor's Park Avenue Sound  הגרסה הייתה להיט באמריקה, להיט ברחבי אירופה, והתבסס כהמנון גאה עולמי.

### מיקומי שיא

## גרסאות כיסוי אחרות
* אדי פישר הקליט את השיר לאלבומו מ-1983, *The Best of Times - is Now!*.
* שירלי באסי הקליטה את השיר לאלבומה מ-1984, *I Am What I Am*. גרסה זו יצאה כסינגל מתוך האלבום, עם "This Is My Life" כבי סייד, אך לא הצליח להגיע למקומות הגבוהים.
* בארגנטינה, הקליטה הזמרת סנדרה מיחנוביץ' , גרסת כיסוי בשפה הספרדית לשיר, בשם "Soy lo que soy", שיצא באלבום בעל אותו שם ב-1984.
* פיה זאדורה  הקליטה גרסת כיסוי לסינגל "I Am What I am" שיצא באלבום בעל אותו שם מ-1986.
* מרטי ווב  הוציאה גרסת כיסוי לאלבומה מ-1989, *Performance*.
* ב-1998, הקליטה הלהקה Respect גרסת כיסוי לשיר בהשתתפות הזמרת הבריטית האנה ג'ונס , אשר שימש כשיר הנושא של קוויר בעיר. ב-2004, הוציאה ג'ונס גרסת סולו לשיר.
* האמן השוודי, לארס-אקה וילהלמסון , שהופיע תחת מלכת הדראג "באבסאן", הוציא ב-1999 גרסת כיסוי בשפה השוודית לשיר, בשם "Jag är som jag är".
* הדוגמנית והזמרת ההולנדית, קארן מולדר, הוציאה גרסת כיסוי לשיר ב-2002. הסינגל הגיע למיקום 13 בצרפת, למיקום 22 בוולוניה ולמיקום 81 בשווייץ.
* קן פייג'  הקליט גרסת כיסוי לשיר לאלבום המחווה של ג'רי הרמן *Tap Your Troubles Away: The Words & Music of Jerry Herman* שפורסם ב-2003.
* לינדה אדר  הקליטה גרסת כיסוי לשיר "I Am What I Am" לאלבומה מ-2003, *Broadway My Way*, והוציאה אותו כסינגל. הסינגל הגיע למיקום 40 במצעד שירי הדאנס קלאב של בילבורד בארצות הברית.
* הצמד הפרודי, Amateur Transplants , הוציאו גרסת כיסוי לשיר לאלבומם מ-2008, *Unfit to Practice*.
* ג'ון בארומן הקליט גרסת כיסוי לשיר לאלבומו מ-2008, *Music Music Music*.
* אמנדה ליר  הוציאה גרסת כיסוי למיני-אלבומה מ-2009, *Brand New Love Affair*, והוציאה אותו כסינגל דיגיטלי במאי 2010.
* ב-2011, הוציא פול אוסקר  גרסה איסלנדית לשיר בשם "Ég er eins og ég er".
* בוורלי נייט  שרה את השיר בסיומו של טקס הפתיחה של המשחקים הפאראלימפיים בלונדון ב-2012.
* לוק ספנסר  (מגולם על ידי אנתוני גירי ) ביצע גרסת כיסוי לשיר בתוכנית אופרת הסבון של ה-ABC, General Hospital , ב-9 במאי 2014.
* בפיליפינים, גרסת כיסוי לשיר בוצע על ידי הזמרת מריסל סוריאנו , בסדרת הטלוויזיה מ-2015, *[[Inday Bote]]* .
* ג'ינג'ר מינג' ביצעה גרסת כיסוי לשיר ב-Trailblazer Honors 2016 במחווה להארווי פירסטיין.

## שימושים נוספים
* הממלכה ההומו-לסבית של אי האלמוגים, מיקרונציה לשעבר שכבשה את טריטוריית איי ים האלמוגים, שנמצאים ליד אוסטרליה, אימצה את השיר כהמנון הלאומי שלהם.

## קישורים חיצוניים

## הערות שוליים

קטגוריה:שירים ממחזות זמר
קטגוריה:שירי להט"ב
קטגוריה:סינגלים מ-2010
קטגוריה:סינגלים מ-2003
קטגוריה:סינגלים מ-2002
קטגוריה:סינגלים מ-1984
קטגוריה:שירים באנגלית
ג'ונסון (אי, אנטארקטיקה)

**האי ג'ונסון** (באנגלית: **Johnson Island**) הוא אי מכוסה קרח, הממוקם בתוך מדף הקרח אבוט, באיי ארץ אלזוורת' שבאנטארקטיקה.

אורכו של האי 17 קילומטרים, ורוחבו 9 קילומטרים.

האי ממוקם 26 קילומטרים דרומית - מזרחית לאי דסטין.

## היסטוריה
### גילוי ומיפוי האי

האי התגלה ומופה לראשונה בפברואר 1961, על ידי שוברת הקרח של משמר החופים של ארצות הברית "גליישר" - USS ''Glacier'' (AGB-4). מגלי האי סברו כי מדובר בקרחון גבוה.

מיפוי מחודש שנעשה על ידי הסקר הגאולוגי של ארצות הברית, בשנת 1966, בהתבסס על תצלומי אוויר שצולמו על ידי צי ארצות הברית, גילה שמדובר באי.

### מקור השם

שמו של האי ניתן לו על ידי הוועדה המייעצת לשמות אנטארקטיים.

האי נקרא על שמו של תאודור ל. ג'ונסון (Theodore L. Johnson), שהיה מהנדס חשמל בתחנת בירד בשנים 1964–1965.

## לקריאה נוספת

• Cochran, J. R., Tinto, K. J., and Bell, R. E. (2015), **[https://agupubs.onlinelibrary.wiley.com/doi/10.1002/2014GC005570 Abbot Ice Shelf, structure of the Amundsen Sea continental margin and the southern boundary of the Bellingshausen Plate seaward of West Antarctica]**, Geochem. Geophys. Geosyst., 16, 1421– 1438, doi:10.1002/2014GC005570

• Cochran, J. & Jacobs, S. & Tinto, K. & Bell, Robin. (2014), ** [http://www.sgl.com/technicalpapers/Cryosphere%20-tc-8-877-2014.pdf0 Bathymetric and oceanic controls on Abbot Ice Shelf thickness and stability]**, The Cryosphere. 8. 877-889. DOI: 10.5194/tc-8-877-2014

## קישורים חיצוניים
* האי ג'ונסון באתר הסקר הגאולוגי של ארצות הברית
* האי ג'ונסון באתר הגאזט האנטארקטי של ממשלת אוסטרליה
* האי ג'ונסון באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור האי ג'ונסון

## הערות שוליים

ג'ונסון